B4-1346, 1367, 1392, 1417 og 1428/96

Beslutning om situationen i det oestlige Zaire

Europa-Parlamentet,

- der henviser til erklaeringer fra Raadet for Den Europaeiske Union, navnlig erklaeringen af den 21. og 25. oktober 1996 om krisen i omraadet omkring de store afrikanske soeer, samt til den faelles aktion af 22. november 1996,

- der henviser til sine tidligere beslutninger om situationen i det oestlige Zaire, navnlig beslutningerne af 24. oktober 1996 om flygtningenes situation i det oestlige Zaire ((Protokollen af denne dato, del II, punkt 11 g).)) og af 13. november 1996 om situationen i det oestlige Zaire ((Protokollen af denne dato, del II, punkt 5.)),

- der henviser til FN's Sikkerhedsraads resolution nr. 1078 og 1080 om oprettelse af en multinational styrke til omraadet omkring de store soeer,

A. der frygter for, hvordan det skal gaa de hundrede tusinder af flygtninge og fordrevne, der stadig er spredt over hele det oestlige Zaire, og som er truet af de fortsatte kampe, underernaering og sygdomme og afskaaret fra enhver humanitaer hjaelp,

B. der beklager, at paa trods af FN's Sikkerhedsraads resolution af 15. november 1996 og OAU's anmodning er den multinationale styrke stadig ikke oprettet, bortset fra 300 canadiske soldater med base i Uganda, og der er forbloeffet over, hvor effektivt den oprindelig 10.000 mand store militaerstyrke er blevet skaaret ned til en stabsstyrke i Uganda,

C. der er chokeret over de seneste rapporter om grusomheder og massakrer over for flygtninge i det oestlige Zaire og navnlig over opdagelsen af flere grave med flygtninge og fordrevne i Goma-omraadet,

D. der beklager, at dels den holdning som De Forenede Stater har indtaget, og dels den manglende enhed i Ministerraadet har blokeret for indsaettelsen af den multinationale styrke,

E. der henviser til, at der ikke kan findes nogen varig loesning paa krisen, hvis ikke den internationale domstol i Arusha faar lov til at udfoere sine funktioner, og medmindre de skyldige i forbrydelser mod menneskeheden bliver stillet for retten,

1. beklager konfliktens udbredelse og manglen paa politiske initiativer med henblik paa en fredelig loesning af konflikten og retter en indtraengende appel til alle beroerte parter i konflikten om at erklaere og overholde en oejeblikkelig vaabenhvile for at give de internationale hjaelpeorganisationer mulighed for at naa frem til flygtningene og foere dem i sikkerhed;

2. finder det uacceptabelt, at man har forhindret udsendelsen af en international styrke med henblik paa at kanalisere en humanitaer hjaelp til flygtningene og gentager sin overbevisning om, at kun gennem udstationering af en multinational styrke vil det vaere muligt at bringe humanitaer hjaelp frem til det oestlige Zaire og lette de tilbagevaerende flygtninges frivillige tilbagevenden til deres oprindelsesland og de fordrevnes hjemvenden;

3. mener, at haardknuden i situationen i det oestlige Zaire er et yderligere bevis paa manglende politisk vilje baade i medlemsstaterne af FN's Sikkerhedsraad, som synes ude af stand til at tage effektive skridt, og i Den Europaeiske Union, som mangler initiativ og et mere vidtgaaende sigte;

4. opfordrer indtraengende EU til uden yderligere forsinkelse at gennemfoere den faelles aktion, som blev vedtaget af Raadet den 22. november 1996 med henblik paa at ivaerksaette Sikkerhedsraadets resolution om stationering af en multinational styrke i det oestlige Zaire;

5. opfordrer regeringerne i omraadet omkring de store soeer til at acceptere indsaettelsen af den multinationale styrke og til fuldt ud at samarbejde med enhver afgoerelse, der er truffet af FN's Sikkerhedsraad, og at give al noedvendig stoette til gennemfoerelsen af humanitaere hjaelpeforanstaltninger;

6. er overbevist om, at situationen uden en samlet politisk loesning for alle regionens lande fortsat vil vaere eksplosiv, og at befolkningerne stadig vil lide, og bekraefter noedvendigheden af at afholde en konference under FN's og OAU's auspicier for at skabe betingelserne for en vedvarende fred og stabilitet i omraadet omkring de store soeer;

7. anmoder om, at ansvaret for de vilkaarlige henrettelser, der kom frem for dagens lys gennem opdagelsen af gravene i Goma-omraadet, placeres;

8. mener, at Den Europaeiske Union boer fremme et stoerre initiativ til en global indfaldsvinkel til omraadets problemer med det sigte at undgaa yderligere farer for destabilisering, og at den totale stoette, som den internationale domstol i Arusha boer have, er en vigtig del heraf;

9. anmoder Kommissionen om at intensivere sin finansielle og faglige indsats, bl.a. gennem udsendelsen af europaeiske observatoerer, for at fremme genindfoerelsen af retssystemet i Rwanda og et effektivt retsvaesen;

10. opfordrer Det Europaeiske Raad i Dublin, eftersom situationen er gaaet i haardknude, til foerst og fremmest at behandle dette spoergsmaal;

11. paalaegger sin formand at sende denne beslutning til Raadet, Kommissionen, regeringerne i Rwanda, Zaire, Burundi, Tanzania, Uganda, og Kenya, OAU, FN's Sikkerhedsraad, USA's regering, Den Paritetiske Forsamling AVS-EU og Den Internationale Domstol for Rwanda.